בס"ד
ו' אייר תש"פ , שבת נה'.
המלצה לייעול האתר.
שלום וברכה למנהלי האתר (אני מאד מקווה שאתם רואים את זה..).
אני לומד את הדף היומי כבר במשך 8 שנים וברוך השם סיימתי את הש"ס לראשונה בטבת השנה ואני משתמש באתר "פורטל הדף היומי" כבר קרוב ל5 שנים ברציפות.
רוב הפעמים שאני נכנס לאתר זה כבר אחרי שלמדתי את הדף היומי כדי להעמיק ולראות צדדים אחרים לסוגיות השייכות לדף וכדי לראות את השקלא והטריא של הלומדים בפורום ובשאר המדורים.
מזה זמן רב אני לא מבין מה ההבדל בין המדורים "להעמיק", "להרחיב" ו"מאמרים על הדף". הם מאד דומים בהמון מובנים וקצת מקשים עליי להבין איפה למצוא מה ששייך לסגנון שלי יותר...
המלצה שלי (אם אני הייתי העורך של האתר זה מה שאני הייתי עושה...) :
כל הדברי תורה הקצרים שלא עולים על 5 דקות קריאה (בדרך כלל אלו שנכתבים בתוך האתר ולא עם קישורים חיצוניים) שיהיו במדור "להרחיב" ואילו כל הדברי תורה ה"כבדים" יותר עם הרבה מקורות שיעברו ל"להעמיק" וכך כל אחד ידע היכן למצוא מבוקשו. ובדרך כלל במדור של "מאמרים על הדף" מדובר בדברים ארוכים ומפורטים אבל גם שם מצאתי לפעמים פנינים ממש קצרים או צילום של דף יחיד עם מעט מקורות שאפשר להנות ממנו גם אם יש רק 5 דקות! 
[bookmark: _GoBack]אשמח מאד אם תדרגו את המקורות השונים לפי רמת אורכם, שגם אלו ש"קופצים" לאתר לאיזה 5 – 10 דקות יוכלו למצוא מבוקשם במהרה ולהנות ממנו!

